ອົງການຟີຟ້າ ເລືອກປະທານຄົນໃໝ່ ເພື່ອສະສາງລ້າງສວ່ຍ ພາບພົດທີ່ບໍ່ດີ
ທ່ານ Gianni Infantino ໄດ້ຮັບ 27 ຄະແນນສຽງ ລື່ນຄູ່ແຂ່ງ ທີ່ໃກ້ຄຽງທີ່ສຸດ ຄື Sheikh Salman al-Khalifa ຈາກບາເຣນ.
ປະທານທີ່ຖືກເລືອກໃໝ່ ຂອງສະຫະພັນສະມາຄົມເຕະບານ ນາໆຊາດຫຼື FIFA ໃຫ້ຄຳໝັ້ນສັນຍາວ່າ ຈະຟື້ນຟູພາບພົດທີ່ ໄດ້ຮັບຄວາມເສຍຫາຍ ຂອງອົງການ FIFA ດ້ວຍການປະຕິ ຮູບທີ່ແນໃສ່ເພື່ອເຮັດໃຫ້ອົງການ FIFA ມີຄວາມໂປ່ງໃສເປັນ ອົງການມືອາຊີບແລະມີຄວາມຮັບຜິດຊອບຫຼາຍຂຶ້ນ ທີ່ກອງປະຊຸມຖະແຫລງຂ່າວຂອງທ່ານນັ້ນ ທ່ານ Gianni In- fantino ໄດ້ກ່າວຂອບອົກຂອບໃຈ ຕໍ່ຄະນະທີມງານຂອງອົງ ການ FIFA ທີ່ໄດ້ເຮັດວຽກ ແບບບໍ່ຮູ້ອິດເມື່ອຍ ໃນລະຫວ່າງ ທີ່ເກີດຄວາມສັບສົນວຸ້ນວາຍ ທ່ານກ່າວວ່າທ່ານ ຫວັງວ່າຈະ ໄດ້ເຮັດວຽກ ຮ່ວມກັບບັນດາພະນັກງານຂອງອົງການ FIFA ແລະທຸກໆສະມາຄົມເພື່ອຊ່ອຍໃຫ້ກິລາເຕະບານເປັນທີ່ນິຍົມຫຼາຍຂຶ້ນຢູ່ໃນທົ່ວໂລກຮວມ ທັງບ່ອນທີ່ກິລາດັ່ງກ່າວຍັງບໍ່ທັນໄດ້ຮັບຄວາມນິຍົມເທື່ອໃນເວລານີ້ ທ່ານ Infantino ຈະປະເຊີນກັບຫລາຍໆບັນຫາທີ່ນອງນັນຂອງອົງການ FIFA ຮວມທັງ ການສືບສວນທາງດ້ານອາຍາຕໍ່ພວກເຈົ້າໜ້າທີ່ຫລາຍສິບຄົນ ໃນຂໍ້ຫາຄໍຣັບຊັ່ນ ການອະນຸມັດກ່ຽວກັບການເປັນເຈົ້າພາບຈັດການແຂ່ງຂັນຊິງຂັນເຕະບານໂລກຫຼື World Cup ສອງຄັ້ງຕໍ່ໄປ ຄືຢູ່ທີ່ປະເທດຣັດເຊຍແລະກາຕ້າກຳລັງຢູ່ໃນລະຫວ່າງການສືບສວນ ອົງການ FIFA ໄດ້ເລືອກເອົາທ່ານ Infantino ເປັນປະທານຄົນໃໝ່ ໃນວັນສຸກວານນີ້ ທີ່ ກອງປະຊຸມຫຼວງຂອງອົງການຢູ່ນະຄອນຊູຣິກ ທ່ານ Infantino ຊຶ່ງເປັນຄົນອີຕາລີເຊື້ອສາຍສະວິສ ອາຍຸ 45 ປີ ໄດ້ຮັບຄະແນນສຽງທັງ ໝົດ 115 ສຽງແລະ Sheikh Salman bin Ebrahim Al Khalifa ເຊື້ອພະວົງຂອງບາ ເຣນ ຊຶ່ງເປັນປະທານ ສະຫະພັນເຕະບານເອເຊຍນັ້ນ ໄດ້ຮັບ 88 ສຽງໃນການເລືອກຕັ້ງ ຮອບສອງ